标题：比红儿诗
综述
唐代后期诗人罗虬的代表作，为组诗，共百首，体例全部为七绝。
作者自序说：“‘比红’者，为雕阴（故城在今陕西富县北）官妓杜红儿作也。美貌年少，机智慧悟，不与群辈妓女等。余知红者，乃择古之美色灼然于史传三数十辈，优劣于章句间，遂题‘比红诗’。”既择古之绝代佳人与红儿作“比”，又从而“优劣”之，这也就是不折不扣的“尊题”格。诗共百首，把这种修辞法运用到了尽兴尽致。
诗歌在文学方面有一定的成就，王士禛、王闿运等著名诗人兼诗评家，对“比红儿”诗都瞧得上，并加选录。　　
存在的问题主要有二：一是思想价值不高；二是百首重复。作为数达百首的大型组诗，其写法多数雷同，随举一二：“置向汉宫图画里，入胡应不数昭君”、“神仙得似红儿貌，应免刘郎忆世间”、“阿娇得似红儿貌，不费长门买赋金”……，给人以重床架屋之感。所以管世铭选七绝时宣称只“收其一，此外当付之秉炬矣！”
名篇
薄罗轻剪越溪纹， 鸦翅低从两鬓分。
料得相如偷见面， 不应琴里挑文君。
金粟妆成扼臂环，舞腰轻薄瑞云间。
红儿生在开元末，羞杀新丰谢阿蛮。
赏析
选其一：
薄罗轻剪越溪纹， 鸦翅低从两鬓分。
料得相如偷见面， 不应琴里挑文君。
前两句赋写红儿的美丽。“薄罗轻剪越溪纹”，是写其服装。古代越地丝织工艺十分著名，而越女浣纱向为诗人乐道。用“越溪纹”以形“薄罗”，就有一种特殊的、具体的美感。“轻”这个动词也用得惬切，它表现出罗的薄而名贵，是不宜造次剪裁的。“薄”的春衫，又间接熨贴出红儿身段的美来。不从正面落墨，而采取侧面烘托，以引起读者活跃的联想，丰富诗歌形象。
古代少女头梳双髻，称鸦髻（或鸦头），取其色之乌黑。“鸦翅”，也就是鬓发。不说鬓如鸦翅，而说“鸦翅低从两鬓分”，就把对象写活了。写秀发而传达出人的丰神，鸦翅低分，一个天真浪漫的少女形象宛然可见。赵执信《谈龙录》提到一个著名比喻，言诗之可贵，在于使人从一鳞一爪而见到“宛然（若）在”的神龙。此诗前两句侧面衬托、写点概面的手法似之。
后两句是在赋红儿之美的基础上，进而引古为譬以“比红儿”。
这里是用西汉著名美女卓文君为比，又从而“优劣”之，说如果司马相如偷看上红儿一眼，就不会费心去弹琴挑逗卓文君了。司马相如之爱文君固然以其貌美，却并不全然为此，同时是因为文君的“知音”，这才有琴挑的韵事。说他看红儿一眼就忘却文君，不亦谬乎？然而看诗要用诗的眼光去看，诗人取喻，往往撷其一点，予以夸张，有时悖乎理反而更为尽情，正所谓“反常合道为趣”。诗人唐突古人，抑卓扬红，却十分有味地写出了红儿美的魅力。
这里我们看到，尊题的写法对于突出主体是有积极的修辞作用的。与“红花虽好，也要绿叶扶持”是同一个道理。此诗运用侧面落笔和弱彼强此（尊题）的手法，比起正面的刻画，不惟省辞，而且使意境轻灵可喜，在艺术上有可资借鉴处。
全文
《比红儿诗》
罗虬
姓字看侵尺五天，芳菲占断百花鲜。
马嵬好笑当时事，虚赚明皇幸蜀川。
金谷园中花正繁，坠楼从道感深恩。
齐奴却是来东市，不为红儿死更冤。
陷却平阳为小怜，周师百万战长川。
更教乞与红儿貌，举国山川不值钱。
一曲都缘张丽华，六宫齐唱后庭花。
若教比并红儿貌，枉破当年国与家。
乐营门外柳如阴，中有佳人画阁深。
若是五陵公子见，买时应不啻千金。
青丝高绾石榴裙，肠断当筵酒半醺。
置向汉宫图画里，入胡应不数昭君。
斜凭栏杆醉态新，敛眸微盻不胜春。
当时若遇东昏主，金叶莲花是此人。
匼匝千山与万山，碧桃花下景长闲。
神仙得似红儿貌，应免刘郎忆世间。
越山重叠越溪斜，西子休怜解浣纱。
得似红儿今日貌，肯教将去与夫差。
诏下人间觅好花，月眉云髻选人家。
红儿若向当时见，系臂先封第一纱。
锋镝纵横不敢看，泪垂玉箸正汍澜。
应缘近似红儿貌，始得深宫奉五官。
金缕浓薰百和香，脸红眉黛入时妆。
当时便向乔家见，未敢将心在窈娘。
通宵甲帐散香尘，汉帝精神礼百神。
若见红儿醉中态，也应休忆李夫人。
拔得芙蓉出水新，魏家公子信才人。
若教瞥见红儿貌，不肯留情付洛神。
芳姿不合并常人，云在遥天玉在尘。
因事爱思荀奉倩，一生闲坐枉伤神。
笔底如风思涌泉，赋中休谩说婵娟。
红儿若在东家住，不得登墙尔许年。
一抹浓红傍脸斜，妆成不语独攀花。
当时若是逢韩寿，未必埋踪在贾家。
树袅西风日半沉，地无人迹转伤心。
阿娇得似红儿貌，不费长门买赋金。
五云高捧紫金堂，花下投壶侍玉皇。
从到世人都不识，也应知有杜兰香。
戏水源头指旧踪，当时一笑也难逢。
红儿若为回桃脸，岂比连催举五烽。
虢国夫人照夜玑，若为求得与红儿。
醉和香态浓春睡，一树繁花偃绣帏。
知有持盈玉叶冠，剪云裁月照人寒。
若使红儿风帽戴，直使瑶池会上看。
明媚何曾让玉环，破瓜年几百花颜。
若教貌向南朝见，定却梅妆似等闲。
世事悠悠未足称，肯将闲事更争能。
自从命向红儿去，不欲留心在裂缯。
自隐新从梦里来，岭云微步下阳台。
含情一向春风笑，羞杀凡花尽不开。
舍却青娥换玉鞍，古来公子苦无端。
莫言一匹追风马，天骥牵来也不看。
槛外花低瑞露浓，梦魂惊觉晕春容。
凭君细看红儿貌，最称严妆待晓钟。
薄罗轻剪越溪纹，鸦翅低垂两鬓分。
料得相如偷见面，不应琴里挑文君。
南国东邻各一时，后来惟有杜红儿。
若教楚国宫人见，羞把腰身并柳枝。
照耀金钗簇腻鬟，见时直向画屏间。
黄姑阿母能判剖，十斛明珠也是闲。
轻小休夸似燕身，生来占断紫宫春。
汉皇若遇红儿貌，掌上无因著别人。
鹦鹉娥如裛露红，镜前眉样自深宫。
稍教得似红儿貌，不嫁南朝沈侍中。
拟将心地学安禅，争奈红儿笑靥圆。
何物把来堪比并，野塘初绽一枝莲。
浸草漂花绕槛香，最怜穿度乐营墙。
殷勤留滞缘何事，曾照红儿一面妆。
雕阴旧俗骋婵娟，有个红儿赛洛川。
常笑世人语虚诞，今朝自见火中莲。
渡口诸侬乐未休，竟陵西望路悠悠。
石城有个红儿貌，两桨无因迎莫愁。
谁向深山识大仙，劝人山上引春泉。
定知不及红儿貌，枉却工夫溉玉田。
倾国倾城总绝伦，红儿花下认真身。
十年东北看燕赵，眼冷何曾见一人。
今时自是不谙知，前代由来岂见遗。
一笑阳城人便惑，何堪教见杜红儿。
京口喧喧百万人，竞传河鼓谢星津。
柰花似雪簪云髻，今日夭容是后身。
青史书时未是真，可能纤手却强秦。
再三为谢齐皇后，要解连环别与人。
绣帐鸳鸯对刺纹，博山微暖麝微曛。
诗成若有红儿貌，悔道当时月坠云。
薄粉轻朱取次施，大都端正亦相宜。
只如花下红儿态，不藉城中半额眉。
妆成浑欲认前朝，金凤双钗逐步摇。
未必慕容宫里伴，舞风歌月胜纤腰。
琥珀钗成恩正深，玉儿妖惑荡君心。
莫教回首看妆面，始觉曾虚掷万金。
自有闲花一面春，脸檀眉黛一时新。
殷勤为报梁家妇，休把啼妆赚后人。
轻梳小髻号慵来，巧中君心不用媒。
可得红儿抛醉眼，汉皇恩泽一时回。
千里长江旦暮潮，吴都风俗尚纤腰。
周郎若见红儿貌，料得无心念小乔。
月落潜奔暗解携，本心谁道独单栖。
还缘交甫非良偶，不肯终身作羿妻。
汉皇曾识许飞琼，写向人间作画屏。
昨日红儿花下见，大都相似更娉婷。
魏帝休夸薛夜来，雾绡云縠称身裁。
红儿秀发君知否，倚槛繁花带露开。
晓月雕梁燕语频，见花难可比他人。
年年媚景归何处，长作红儿面上春。
逗玉溅盆冬殿开，邀恩先赐夜明苔。
红儿若是三千数，多少芳心似死灰。
画帘垂地紫金床，暗引羊车驻七香。
若见红儿此中住，不劳盐筱洒宫廊。
苏小空匀一面妆，便留名字在钱塘。
藏鸦门外诸年少，不识红儿未是狂。
一首长歌万恨来，惹愁漂泊水难回。
崔徽有底多头面，费得微之尔许才。
昔年黄阁识奇章，爱说真珠似窈娘。
若见红儿深夜态，便应休说绣衣裳。
凤折莺离恨转深，此身难负百年心。
红儿若向隋朝见，破镜无因更重寻。
行绾秾云立暗轩，我来犹爱不成冤。
当时若见红儿貌，未必邢相有此言。
总似红儿媚态新，莫论千度笑争春。
任伊孙武心如铁，不办军前杀此人。
暖塘争赴荡舟期，行唱菱歌著艳词。
为问东山谢丞相，可能诸妓胜红儿。
吴兴皇后欲辞家，泽国重台展曙华。
今日红儿貌倾国，恐须真宰别开花。
陌上行人歌黍离，三千门客欲何之。
若教粗及红儿貌，争取楼前斩爱姬。
休话如皋一笑时，金髇中臆锦离披。
陋容枉把雕弓射，射尽春禽未展眉。
长恨西风送早秋，低眉深恨嫁牵牛。
若同人世长相对，争作夫妻得到头。
谢娘休漫逞风姿，未必娉婷胜柳枝。
闻道只因嘲落絮，何曾得似杜红儿。
总传桃叶渡江时，只为王家一首诗。
今日红儿自堪赋，不须重唱旧来词。
巫山洛浦本无情，总为佳人便得名。
今日雕阴有神艳，后来公子莫相轻。
几抛云髻恨金墉，泪洗花颜百战中。
应有红儿些子貌，却言皇后长深宫。
倚槛还应有所思，半开东阁见娇姿。
可中得似红儿貌，若遇韩朋好杀伊。
晓向妆台与画眉，镜中长欲助娇姿。
若教得似红儿貌，走马章台任道迟。
练得霜华助翠钿，相期朝谒玉皇前。
依稀有似红儿貌，方得吹箫引上天。
重门深掩几枝花，未胜红儿莫大夸。
王相不能探物理，可能虚上短辕车。
前代休怜事可奇，后来还出有光辉。
争知昼卧纱窗里，不见神人覆玉衣。
化羽尝闻赴九天，只疑尘世是虚传。
自从一见红儿貌，始信人间有谪仙。
从道长陵小市东，巧将花貌占春风。
红儿若是同时见，未必伊先入紫宫。
人间难免是深情，命断红儿向此生。
不似前时李丞相，枉抛才力为莺莺。
凤舞香飘绣幕风，暖穿驰道百花中。
还缘有似红儿貌，始道迎将入汉宫。
休道将军出世才，尽驱诸妓下歌台。
都缘没个红儿貌，致使轻教后阁开。
冯媛须知住汉宫，将身只是解当熊。
不闻有貌倾人国，争得今朝更似红。
能将一笑使人迷，花艳何须上大堤。
疏属便同巫峡路，洛川真是武陵溪。
辞辇当时意可知，宠深还恐宠先衰。
若教得似红儿貌，占却君恩自不疑。
三吴时俗重风光，未见红儿一面妆。
好写妖娆与教看，便应休更话真娘。
波平楚泽浸星辰，台上君王宴早春。
毕竟章华会中客，冠缨虚绝为何人。
红儿不向汉宫生，便使双成谩得名。
疑是麻姑恼尘世，暂教微步下层城。
天碧轻纱只六铢，宛如含露透肌肤。
便教汉曲争明媚，应没心情更弄珠。
共嗟含恨向衡阳，方寸花笺寄沈郎。
不似红儿些子貌，当时争得少年狂。
浅色桃花亚短墙，不因风送也闻香。
凝情尽日君知否，还似红儿淡薄妆。
火色樱桃摘得初，仙宫只有世间无。
凝情尽日君知否，真似红儿口上朱。
宿雨初晴春日长，入帘花气静难忘。
凝情尽日君知否，真似红儿舞袖香。
初月纤纤映碧池，池波不动独看时。
凝情尽日君知否，真似红儿罢舞眉。
浓艳浓香雪压枝，袅烟和露晓风吹。
红儿被掩妆成后，含笑无人独立时。
楼上娇歌袅夜霜，近来休数踏歌娘。
红儿谩唱伊州遍，认取轻敲玉韵长。
金粟妆成扼臂环，舞腰轻薄瑞云间。
红儿生在开元末，羞杀新丰谢阿蛮。
君看红儿学醉妆，夸裁宫襭砑裙长。
谁能更把闲心力，比并当时武媚娘。
栀子同心裛露垂，折来深恐没人知。
花前醉客频相问，不赠红儿赠阿谁。
云间翡翠一双飞，水上鸳鸯不暂离。
写向人间百般态，与君题作比红诗。
旧恨长怀不语中，几回偷泣向春风。
还缘不及红儿貌，却得生教入楚宫。
一舸春深指鄂君，好风从度水成纹。
越人若见红儿貌，绣被应羞彻夜薰。
花落尘中玉堕泥，香魂应上窈娘堤。
欲知此恨无穷处，长倩城乌夜夜啼。
传说
另有一种传说，说是罗虬广明年间为李孝恭从事，红儿为籍中善歌者。有一次，他请红儿歌唱。李孝恭以红儿为副戎属意，不许她接受罗虬的馈赠。罗虬恼羞成怒，遂手刃红儿。后来又深自追悔，便作比红儿诗替她传名。但从作者自序是看不出追悔之意的，这故事大约出于附会吧。